**Kroatofobija** ili **hrvatofobija** jest mržnja i strah prema hrvatskom narodu ili Hrvatskoj općenito. Pojam se prvi put pojavio 1919. u engleskom obliku *croatophobia* u knjizi *The Spirit of Russia: Studies in History, Literature and Philosophy* autora Tomáša Garriguea Masaryka.

Iako se kroatofobija najčešće vezuje za Hrvatima susjedne narode (Srbi, Bošnjaci, Crnogorci, Slovenci, Mađari, Talijani), odnosno sukobe suparničkih nacionalizama koji su obilježili 19. i 20. stoljeće, određeni fenomeni koji bi se mogli nazvati kroatofobijom datiraju i prije stvaranja Hrvata kao moderne nacije; to se prije svega odnosi na negativne stereotipe o Hrvatima kao „divljacima", „primitivcima" i „barbarima" koji su bili rašireni na području Italije i Centralne Evrope. U potonjem slučaju za takve stereotipe bila je zaslužna dinastija Habsburg, koja je ljudstvo iz Vojne krajine od 17. do 19. stoljeća koristila u brojnim evropskim ratovima, u kojima su krajišnici stekli reputaciju sličnu kozacima u Ruskom Carstvu. Za vrijeme revolucija 1848. krajiške trupe istaknule su se svojom odanošću dinastiji i gušenju mnogih revolucionarnih pokreta; zbog toga su među liberalnim i lijevim dijelom njemačke i šire evropske inteligencije Hrvati općenito stekli reputaciju zadrtih konzervativaca i reakcionara. 

Kroatofobija se ispoljila i nakon Prvog svjetskog rata i stvaranja jugoslavenske države. U Jugoslaviji srpski nacionalisti označavali su Hrvate kao „izdajnički, subverzivni i separatistički element". S druge strane, relativno visoki udio Hrvata u predratnoj KPJ stvorio je i alternativni negativni stereotip Hrvata kao „bezbožnih komunista" i „subverzivnih ljevičara".

Negativni stereotipovi o Hrvatima dostigli su svoj vrhunac zahvaljujući Drugom svjetskom ratu, tokom koga je stvorena Nezavisna Država Hrvatska na čelu s fašističkim pokretom ustaša. Zločini koje je taj režim počinio priskrbili su Hrvatima reputaciju „genocidnog naroda" i naroda kome drugi narodi, a pogotovo Srbi, „ne smiju vjerovati". Iako je ispoljavanje kroatofobije u poslijeratnoj Jugoslaviji zabranjeno i službeno potiskivano pod parolom bratstva i jedinstva, nepovjerenje i negativni stereotipovi prema Hrvatima i Hrvatskoj su se zadržali, a posebno su došli do izražaja za vrijeme uspona srpskog nacionalizma osamdesetih godina 20. stoljeća. Takvim osjećajima koristili su se srpski nacionalisti kako bi potaknuli separatističke pokrete u Hrvatskoj i BiH. Izbijanje bošnjačko-hrvatskog sukoba 1992. proširilo je negativne stereotipove protiv Hrvata i među Bošnjacima. Nakon završetka ratova antihrvatske predrasude mogle su se pronaći i u slovenskoj javnosti, a za što je najviše zaslužan hrvatsko-slovenski granični spor.

Povezano
--------

* Srbofobija
* Kroatofilija
* Jugofobija

| * p
* r
* u
Kulturne, nacionalne i etničke ksenofobije |
| --- |
| 
* Albanci
* Amerikanci
* Arapi
* Armenci
* Australci
* Bugari
* Englezi
* Evropljani
* Filipinci
* Francuzi
* Grci
* Hinduisti
* Hispanjolci
* Hrvati
* Indijci
* Iranci
* Irci
* Italijani
* Japanci
* Jevreji
* Jugoslaveni
* Katalonci
* Kinezi
* Korejci
* Kršćani
* Mađari
* Malajci
* Muslimani
* Nijemci
* Paštuni
* Poljaci
* Portugalci
* Romi
* Rumuni
* Rusi
* Slaveni
* Srbi
* Škoti
* Turci
* Ukrajinci

 |